|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 3197 Αθήνα, 31/01/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει και καταδικάζει την πρωτοφανή και απαράδεκτη πρακτική της εργολαβικής εταιρείας ΟΝΕΧ να προχωρήσει σε «εκφοβιστικά» τηλεφωνήματα προς τους συμβασιούχους εργαζόμενους των Ελληνικών Αμυντικών Συστημάτων και μέλη του Σωματείου «Η Συσπείρωση» εξαιτίας της συμμετοχής τους σε στάση εργασίας.

Μετά το πέρας της στάσης εργασίας ακολούθησαν τηλεφωνήματα από την εργοδότρια εταιρεία, που ενημέρωνε τους συμβασιούχους εργαζόμενους ότι σύμφωνα με την πολιτική και τη φιλοσοφία της εταιρείας δεν επιτρέπει την απεργία, πάντα στα πλαίσια της «προστασίας» των εργαζομένων, της «παραγωγής έργου» και των «ισορροπιών».

Το ΕΚΑ υπερασπίζεται και θα υπερασπίζεται το αναφαίρετο δικαίωμα των εργαζομένων στην απεργία και καλεί το Υπουργείο Εργασίας και κάθε αρμόδιο φορέα και θεσμό να πάρουν θέση για την πρωτοφανή, απαράδεκτη και κατάπτυστη αυτή πρακτική.

**Το Δ.Σ.**